CAMARA DE

COMPTOS

DE NAVARRA

NAFARROAKO

KONTUEN

GANBERA

Antsoaingo Udala, 2014

2016ko otsaila

Aurkibidea

orrialdea

[I. Sarrera 3](#_Toc446504911)

[II. Helburua 5](#_Toc446504912)

[III. Norainokoa 6](#_Toc446504913)

[IV. 2014ko kontu orokorrari buruzko iritzia 7](#_Toc446504914)

[IV.1. Udalaren 2013ko ekitaldiko kontu orokorra 8](#_Toc446504915)

[IV.2. Legezkotasunaren betetzeari buruzko iritzia 8](#_Toc446504916)

[IV.3. Udalaren 2014ko egoera ekonomiko-finantzarioa 8](#_Toc446504917)

[IV.4. Aurrekontu-egonkortasuneko eta finantza-iraunkortasunaren helburuak betetzea. 12](#_Toc446504918)

[IV.5. Aurreko txostenetan Kontuen Ganberak emandako gomendioen betetzea. 13](#_Toc446504919)

[V. Udalaren 2014ko kontu orokorraren laburpena 14](#_Toc446504920)

[V.1. 2014ko aurrekontu bateratuaren betetzearen egoera-orria 14](#_Toc446504921)

[V.2. 2014ko aurrekontu bateratuaren emaitza 15](#_Toc446504922)

[V.3. Diruzaintza-gerakinaren egoera-orria 2014ko abenduaren 31n 15](#_Toc446504923)

[V.4. 2014ko abenduaren 31ko egoera-balantze bateratua 16](#_Toc446504924)

[V.5. Galeren eta irabazien kontu bateratua 2014an 17](#_Toc446504925)

[VI. Udalari eta haren menpeko enteei buruzko iruzkinak, ondorioak eta gomendioak 18](#_Toc446504926)

[VI.1. Alderdi orokorrak 18](#_Toc446504927)

[VI.2. Langileak 19](#_Toc446504928)

[VI.3. Ondasun arruntetako eta zerbitzuetako gastuak 21](#_Toc446504929)

[VI.4. Transferentzia arrunten ondoriozko gastuak 22](#_Toc446504930)

[VI.5. Inbertsioak 22](#_Toc446504931)

[VI.6. Aurrekontuko diru-sarrerak 23](#_Toc446504932)

[VI.7. Hirigintza 24](#_Toc446504933)

[ERANSKINA. Udalaren 2014ko kontu orokorraren oroitidazkia 26](#_Toc446504934)

I. Sarrera

Bere jarduketa-programari jarraituz, Kontuen Ganberak Antsoaingo Udalaren eta haren menpeko entearen 2014ko kontu orokorraren erregulartasunari buruzko fiskalizazioa egin du.

Antsoaingo udalerriak 1,91 km2-ko azalera du, eta 2014ko urtarrilaren 1ean, 10.871 biztanle dauzka.

Tokiko zerbitzu publikoak emateari begira, Udalak erakunde autonomo bat sortua du kirola eta kultura kudeatzeko.

2014ko ekitaldia ixtean, erakunde horien funtsezko datu ekonomikoak honako hauek ziren:

|  |  |  |  |
| --- | --- | --- | --- |
| Entitatea | Aitortutako betebeharrak | Aitortutako eskubideak | Langileak, 2014-12-31n |
| Udala | 6.545.753 | 7.090.814 | 67 |
| Gazte-Berriak Kirol eta Kultura Patronatua | 253.968 | 98.405 | 3 |
| Bateratua, guztira | 6.799.721 | 7.689.219 | 70 |

2014an, Udalak 155.563 euroko ekarpena egin dio, guztira, bere erakunde autonomoari.

Udala, gainera, honako hauetako kidea da:

a) Iruñerriko Mankomunitatea: haren bidez ematen ditu uraren ziklo integralaren zerbitzuak, hiri-hondakin solidoen kudeaketa eta tratamendua eta eskualdeko hiri-garraioari dagozkion zerbitzuak eta taxi-zerbitzuak.

b) Antsoain, Berriozar, Iza eta Xulapaingo Gizarte Zerbitzuen Mankomunitatea: haren bidez ematen ditu etxez etxeko laguntza, drogamenpekotasun-programak, harrera eta orientabide sozialaren zerbitzua, haurtzaroaren eta familiaren zerbitzua, gizarteratzea eta lan munduan sartzeko zerbitzua, babestutako enplegu soziala eta herritar etorkinekiko ekintza-zerbitzuak.

Mankomunitatean dituen zerbitzu hauek guztiek ondoko taulan adierazten diren gastuak eragin dizkiote Udalari:

|  |  |
| --- | --- |
| Zerbitzuak | Udalarentzako gastuak 2014an |
| Iruñerriko Mankomunitatea-Eskualdeko garraioa | 196.818 |
| Gizarte Zerbitzuen Mankomunitatea | 204.267 |

Laburbilduta, ematen dituen zerbitzu publiko nagusiak eta haiek emateko modua ondoko taula honetan ageri dira:

|  |  |  |  |  |
| --- | --- | --- | --- | --- |
| Udal zerbitzuak | Udala | Erakunde autonomoak | Mankomunitatea | Zerbitzuen kontratazioa |
| Zerbitzu administratibo orokorrak | X |  |  |  |
| Oinarrizko gizarte-zerbitzua |  |  | X |  |
| Etxez etxeko laguntza-zerbitzua |  |  | X |  |
| 0-3 urteko haur-eskolak | X |  |  |  |
| Musika eskola |  |  |  | X |
| Hirigintza | X |  |  |  |
| Lorategiak | X |  |  |   |
| Hiri-hondakinak |  |  | X |  |
| Ur-hornidura |  |  | X |  |
| Kale garbiketa |  |  |  | X |
| Garraio publikoa |  |  | X |  |
| Liburutegia-ludoteka | X |  |  |  |
| Kontsumitzailearen Arreta Zerbitzua |  |  |  | X |
| Kaleen eta bideen mantentzea | X |  |  |  |
| Kultura | X | X |  |  |
| Kirolak | X | X |  |  |
| Kirol-jardueren kudeaketa |  |  |  | X |
| Udal kiroldegiak | X |  |  | X |
| Babestutako enplegu soziala |  |  | X |  |
| Diru-bilketa exekutiboa |  |  |  | X |

Toki entitateari 2014ko ekitaldian aplikatzekoa zaion araubide juridikoa funtsean honakoek osatzen dute: Toki Administrazioari buruzko 6/1990 Foru Legea, Nafarroako Toki Ogasunei buruzko 2/1995 Foru Legea eta Toki Araubidearen Oinarriak arautzen dituen 7/1995 Legea, bai eta sektorekako araudi indarduna ere.

Entitatearen aurrekontua 2013ko azaroaren 27an onetsi zuen Udalaren Osoko Bilkurak. Halaber, Osoko Bilkura horrek berak betetze-oinarriak onetsi zituen. 2015eko martxoaren 17ko Osoko Bilkurak 2014ko kontuak onetsi zituen.

Txostenak sei atal ditu, sarrera hau barne. Bigarren atalean, txostenaren helburuak azaltzen dira, eta hirugarrenean, berriz, egindako lanaren norainokoa. Laugarrenean, 2014ko kontu orokorraren inguruko gure iritzia agertzen da. Bosgarrenean, Udalaren finantzen egoera-orri nagusien laburpen bat. Azkenik, seigarren atalean, erakundearen antolaketa eta Udalaren barne-kontrola hobetzeko egokitzat jotzen ditugun iruzkin, ondorioztapen eta aholkuak biltzen dira, arloz arlo.

Halaber, eranskin bat gehitu da Udalak 2014ko ekitaldiko kontu orokorrei buruz egindako oroitidazkiarekin.

Eskerrak eman nahi dizkiegu Antsoaingo Udaleko eta bere erakunde autonomoetako langileei, lan hau egiteko emandako laguntzarengatik.

II. Helburua

Nafarroako Toki Administrazioari buruzko uztailaren 2ko 6/1990 Foru Legeari, Nafarroako Toki Ogasunei buruzko martxoaren 10eko 2/1995 Foru Legeari eta Kontuen Ganbera arautzen duen abenduaren 20ko 19/1984 Foru Legeari jarraituz, Antsoaingo Udalaren 2014ko ekitaldiko kontu orokorraren arauzkotasunari buruzko fiskalizazioa egin dugu.

Txostenaren helburua da honako puntu hauei buruzko gure iritzia agertzea:

* Ea Antsoaingo Udalaren 2014ko ekitaldiko kontu orokorrak irudi zehatza erakusten duen alderdi esanguratsu guztietan, hots, ondareari, gastu eta diru-sarreren aurrekontuaren likidazioari eta 2014ko abenduaren 31ko finantza-egoerari dagokienez, bai eta data horretan amaitutako urteko ekitaldian egindako eragiketen emaitzei dagokienez ere, betiere aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraikiz.
* Udalak 2014an izandako finantza-jarduerari aplikatzekoa zaion legeriaren betetze-maila.
* Udalaren finantza-egoera 2014ko abenduaren 31n.
* 2014ko ekitaldirako aurrekontu-egonkortasuneko eta finantza-iraunkortasuneko helburuen betetzea, eskuragarri dagoen informazioari jarraituz.
* Ganbera honek 2013ko fiskalizazio-txostenean eman zituen gomendioak noraino aplikatu diren.

Txostenari erantsi zaizkio, halaber, egokitzat jotzen diren aholkuak, Udalak eta haren menpeko entitateek ezarritako barne-kontroleko sistema, sistema administratiboa eta kontabilitate- nahiz kudeaketa-sistemak hobetu edo/eta osatze aldera.

III. Norainokoa

Antsoaingo Udalaren 2014ko ekitaldiko kontu orokorrak honako elementu nagusiak dauzka:

* Erakundearen beraren kontua eta haren erakunde autonomoarena: Aurrekontuaren likidazioari buruzko egoera-orria, ekitaldiko aurrekontu-emaitza, diruzaintza-gerakina, egoera-balantzea eta emaitzen kontua.
* Kontu orokorraren eranskinak: egoera-orri bateratuak (Udala eta erakunde autonomoak), oroitidazkia eta zorraren egoera-orria.

Lana Espainiako Estatuko Kanpo Kontroleko Organo Publikoak Koordinatzeko Batzordeak onetsitako eta Kontuen Ganberaren fiskalizazio-eskuliburuan garatutako sektore publikoaren auditoriari buruzko printzipioei eta arauei jarraituz gauzatu da; zehazki, honakoak aplikatu dira: "Fiskalizazio edo auditoria finantzarioaren oinarrizko printzipioak" izeneko ISSAI-ES 200 araua eta "Betetzeari buruzko fiskalizazio- edo auditoria-printzipio nagusiak" izeneko ISSAI-ES 400 araua. Inguruabarren eta azterlanaren helburuen arabera, beharrezkotzat jo ditugun hautaproba edo prozedura tekniko guztiak aplikatu ditugu; prozedura horien artean laginen teknika edo kontusail edo eragiketa jakin hautatuak aztertzeko teknika erabili dira.

Zehazki, Udalari eta haren erakunde autonomoari dagokionez, aurrekontuen eta finantzen egoera-orrien edukia eta koherentzia aztertu dira, bai eta aplikatutako oinarrizko prozedura administratiboak ere; halaber, antolaketa, kontabilitate eta barne-kontroleko alderdi nabarmenenak ebaluatu dira.

IV. 2014ko kontu orokorrari buruzko iritzia

Antsoaingo Udalaren 2014ko ekitaldiko kontu orokorra fiskalizatu dugu. Haien kontabilitatearen egoera-orriak laburbilduta jaso ditugu txosten honetako V. atalean.

*Udalaren erantzukizuna*

Alkatea da kontu orokorrak aurkezteko ardura duena. Halako moduz egin behar ditu non leialki irudikatuko baitituzte Udalaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dauden kontu orokorrak egin eta aurkezteko beharrezkoa den barne kontrolaren kontzepzioa, ezarpena eta mantentzea.

Udalak, gainera, bermatu beharko du finantzen egoera-orrietan islatutako jarduketak, finantza-eragiketak eta informazioa bat datozela indarreko araudiarekin.

*Nafarroako Kontuen Ganberaren erantzukizuna*

Gure erantzukizuna da iritzi bat adieraztea erantsitako kontu orokorren fidagarritasunari buruz eta gure fiskalizazioan oinarrituta egin diren eragiketen legezkotasunari buruz. Horretarako, hura egin dugu Kanpo Kontroleko Erakunde publikoen fiskalizaziorako oinarrizko printzipioen arabera. Printzipio horiek exijitzen dute etikaren arloko eskakizunak bete ditzagula, bai eta fiskalizazioaren plangintza eta exekuzioa egin dezagula ere, honako helburuarekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio batek eskatzen du prozedura batzuk aplika ditzagula auditoria-ebidentzia bat lortzeko zenbatekoei eta kontu orokorretan adierazitako informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan –entitateak kontu orokorrak egin ditzan garrantzitsua baita– inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasuna eta arduradunek egindako kontabilitate-estimazioen arrazoizkotasuna, bai eta kontu orokorren aurkezpena ere, oro har.

Gure ustez lortu dugun auditoria-ebidentziak behar adinako oinarria eta oinarri egokia jasotzen du gure fiskalizazio-iritzia emateko.

Finantzen eta legezkotasunaren betetzeari buruzko fiskalizazioaren emaitzatik honako iritzia eratortzen da, salbuespen bat ere baduena.

IV.1. Udalaren 2013ko ekitaldiko kontu orokorra

*Iritziaren oinarria, salbuespen batekin*

Oraindik ere ez da amaitu 1995eko inbentarioaren gaurkotze- eta onespen-prozesua.

*Iritzia*

Gure iritzian, "Iritziaren oinarria, salbuespenekin" lerrokadan azaldutako egitateen eraginengatik ez bada, erantsitako kontu orokorrek irudi zehatza erakusten dute alderdi esanguratsu guztietan, ondareari, gastuen eta diru-sarreren aurrekontuaren likidazioari eta Udalaren 2014ko abenduaren 31ko finantza-egoerari dagokienez, bai eta data horretan amaitutako urteko ekitaldiko emaitza ekonomiko eta aurrekontukoei dagokienez ere, betiere aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraituz.

IV.2. Legezkotasunaren betetzeari buruzko iritzia

Gure iritziz, Udalaren 2014ko ekitaldiari buruzko finantzen egoera-orrietan islatutako jarduketak, finantza-eragiketak eta informazioa bat datoz, alderdi adierazgarri guztietan, aplikatzekoak diren arauekin.

IV.3. Udalaren 2014ko egoera ekonomiko-finantzarioa

Udalaren hasierako aurrekontu bateratuak 7,41 milioi euroko gastu eta diru-sarrerak dauzka; zenbateko hori ehuneko 0,7 –hau da, 58.282 euro– handitu da aurrekontu-aldaketen bitartez: Horrenbestez, behin betiko aurreikuspenak 7,46 milioikoak dira. Aldaketa horiek, funtsean, ondasun arruntetan eta zerbitzuetan egindako gastuen kapituluan duten eragina.

Aitortutako betebeharrak 6,8 milioi eurokoak izan dira eta ehuneko 91ko betetze-maila izan dute. Betetze-maila hori justifikatzen da funtsean funtzionamenduan eta inbertsioetan egindako gastuak txikiagoak izan direlako; izan ere, gastu horiek aurreko ekitaldikoak baino ehuneko zazpi eta ehuneko 97 txikiagoak izan dira.

Aitortutako eskubideek 7,69 milioi egiten dute, ehuneko 103ko betetze-mailarekin; portzentaje hori azaltzen da, funtsean, tributuen bidez lortutako diru-sarrerak handiagoak izan direlako, batez ere lurren balio-gehikuntzaren gaineko zergari dagokionean.

Beren izaerari erreparatuta, ia gastu eta diru-sarrera guztiak arruntak dira.

Taula honetan adierazten da zertarako erabili eta nola finantzatu diren Udalak gastatutako 100 eurotik bakoitza:

|  |  |  |  |
| --- | --- | --- | --- |
| Gastuaren izaera | Zenbatekoa | Finantzabidea | Zenbatekoa |
| Langileak | 48 | Tributu bidezko diru-sarrerak | 60 |
| Bestelako gastu arruntak | 50 | Transferentziak | 40 |
| Inbertsioak | 0 | Ondare bidezko diru-sarrerak eta beste | 0 |
| Finantza-zama | 2 | Zorduntzea | 0 |
|  | 100 |  | 100 |

Hona Udalaren 2014rako aurrekontuaren betetzeari buruzko datu ekonomikoak eta 2013koarekiko alderaketa:

|  |  |  |  |
| --- | --- | --- | --- |
|  | 2013 | 2014 | Aldea (%) 2014/2013 |
| Aitortutako betebeharrak, guztira | 7.595.742 | 6.799.921 | -10 |
| Likidatutako eskubideak, guztira | 7.062.523 | 7.689.219 | 9 |
| Gastuen betetzea (%) | 92 | 91 | -1 |
| Diru-sarreren betetzea (%) | 85 | 103 | 21 |
| Ordainketak (%) | 95 | 95 | 0 |
| Kobratutakoa (%) | 94 | 94 | 0 |
| Gastu arruntak (1. kapitulutik 4.era) | 7.207.452 | 6.660.355 | -8 |
| Funtzionamendu-gastuak (1., 2. eta 4. kapituluak) | 7.179.346 | 6.643.546 | -7 |
| Inbertsioen gastuak (6. eta 7. kapituluak) | 260.819 | 7.529 | -97 |
| Finantza-eragiketen gastuak (8. eta 9. kapituluak) | 127.471 | 131.837 | 3 |
| Diru-sarrera arruntak (1. kapitulutik 5.era) | 7.052.923 | 7.689.219 | 9 |
| Tributu bidezko diru-sarrerak (1. kapitulutik 3.era) | 4.116.092 | 4.634.817 | 13 |
| Kapital bidezko diru-sarrerak (6. eta 7. kapituluak) | 9600 | 0 | -100 |
| Diru-laguntzen menpekotasunak (%)  | 42 | 40 | -5 |
| Zerga bidezko diru-sarrerak / gastu arruntak (%) | 57 | 60 | 5 |
| Aurrekontuko saldo ez-finantzarioa  | -533.219 | 889.498 | 267 |
| Aurrekontu-emaitza doitua | -297.560 | 889.498 | 399 |
| Aurrezki gordina | -126.423 | 1.045.673 | 927 |
| Finantza-zama (3. eta 9 kapituluak) | 155.577 | 148.646 | -1 |
| Aurrezki garbia | -282.000 | 897.027 | 418 |
| Zorpetze maila (%) | 2 | 2 | 0 |
| Zorpetze muga (%) | -2 | 14 | 800 |
| Zorpetze-ahalmena (%) | -4 | 12 | 400 |
| Diruzaintza-gerakina, guztira | 809.326 | 1.620.775 | 100 |
| Gastu orokorretarako diruzaintza-gerakina | -775.306 | 175.508 | 123 |
| Zor bizia  | 1.258.487 | 1.126.650 | -10 |
| Diru-sarrera arrunten gaineko zor bizia (%) | 18 | 15 | -17 |
| Zor bizia biztanleko | 114,65 | 104 | -9 |
| Aurrezki gordinaren gaineko zor bizia | -9,95 | 7 | -170 |

2014an, Udalak ehuneko 10 gutxiago gastatu du; diru-sarrerak, berriz, aurreko ekitaldikoak baino ehuneko 9 handiagoak izan ditu.

Gastu arruntetan, berriz, ehuneko zortziko jaitsiera izan da; eta diru-sarrera arruntek, aldiz, ehuneko 9 egin dute gora. Tributu izaerako diru-sarrerak ehuneko 13 igo dira.

Aurrekontu saldo ez-finantzarioa positiboa da, 889.498 eurokoa, eta horrek adierazten du diru-sarrera ez-finantzarioak izaera bereko gastuak finantzatzeko behar adinakoak direla. 2013ko ekitaldian, saldoa 533.219 euro negatiboa izan zen.

Aurrekontu-emaitza doitua 0,9 milioikoa da; aurreko urtean, berriz, -0,3 milioikoa izan zen. Superabit hori sortu da diru-sarrera arruntak funtzionamendu gastuak eta finantza-zama finantzatzeko behar adinakoak izan direlako.

2014an bai aurrezki gordina bai aurrezki garbia positiboak izan dira biak, ez aurreko ekitaldian bezala, orduan negatiboak izan baitziren. 2014an finantza-oreka lehengoratzera bideratutako neurriak hartu badira ere, segur aski errepikatuko ez diren inguruabar berezi batzuk ere gertatu dira, diru-sarrerei dagokienez; esate baterako, ohikoak baino askoz altuagoak diren plusbalio-zerga batzuen aitorpena, bai eta ebatzitako epai judizial baten ondorioz sortutako berandutza interes batzuen aitorpena eta kobrantza ere. Gastuei dagokienez, aurreikustekoa da 2014an bajak izan diren lanpostuak dagozkien langileekin betetzea; kirol instalazioetako gas-fakturak berriz ere kontsumo erreal eta efektiboari egokitzea; eta konponketa- eta mantentze-lanen bolumenak gora egitea, zeren eta azkeneko ekitaldian halako lanak ezinbestekoak direnetara mugatu baitira.

Zorpetze-maila ehuneko 2koa da, eta ehuneko 14ko muga du; horregatik, hain zuzen, oraindik ere badu zorpetze berria hartzeko ahalmen ekonomikoa.

Diruzaintzako guztizko gerakina 1,6 milioikoa da, eta ehuneko 100 egin du gora 2013koarekin alderatuta. Gastu arruntetara bideratutakoa ehuneko 123 igo da, -0,78 milioikoa izatetik 0,17 milioikoa izatera iragan baita.

Epe luzeko zorra 1,13 milioikoa da, eta ehuneko 10 egin du behera 2013koarekin alderatuta; zor hori –biztanle bakoitzeko 104 eurokoa dena, guztira− entitatearen diru-sarrera arrunten guztizkoaren ehuneko 15 da. Bada, ehuneko hori gaur egun zorpetze berria hartzea mugatzen duen diru-sarrera arrunten ehuneko 110eko lege-mugaren azpitik dago.

Antsoaingo Udalak 2006-2014 aldian honako bilakaera izan du diru-sarreretan eta gastuetan:

Diru-sarrerak (aitortutako eskubide garbiak)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kapitulua | Izena | 2006 | 2007 | 2008 | 2009 | 2010 | 2011 | 2012 | 2013 | 2014 |
| 1 | Zuzeneko zergak | 2.304.199 | 1.792.881 | 1.909.214 | 2.121.235 | 2.204.448 | 2.288.065 | 2.317.702 | 2.436.359 | 2.652.960 |
| 2 | Zeharkako zergak | 946.323 | 1.005.015 | 668.191 | 57.179 | 94.986 | 149.606 | 230.194 | 27.403 | 21.617 |
| 3 | Tasak, prezio publikoak eta beste diru-sarrera batzuk | 2.300.175 | 2.262.353 | 2.037.563 | 2.012.285 | 2.050.629 | 2.212.572 | 1.821.480 | 1.652.329 | 1.960.240 |
| 4 | Transferentzia arruntak | 2.571.435 | 2.661.659 | 2.962.109 | 2.995.648 | 3.211.433 | 2.950.437 | 2.901.221 | 2.923.763 | 3.040.941 |
| 5 | Ondare bidezko diru-sarrerak eta herri-lurren aprobetxamendua | 113.990 | 175.964 | 297.378 | 207.111 | 170.780 | 52.676 | 16.128 | 13.068 | 13.461 |
| 6 | Inbertsio errealen besterentzea | 2.506.157 | 340.722 | 3.746.901 | 0 | 18.658 | 0 | 0 | 0 | 0 |
| 7 | Kapital-transferentziak | 2.405.498 | 674.246 | 915.419 | 2.845.680 | 1.454.925 | 339.425 | 0 | 9.600 | 0 |
| 8 | Finantza-aktiboak | 0 | 0 | 0 | 0 | 0 | 0 | 0 | 0 | 0 |
| 9 | Finantza-pasiboak | 0 | 0 | 0 | 0 | 0 | 0 | 0 | 0 | 0 |
| Guztira | 13.147.777 | 8.912.840 | 12.536.775 | 10.239.138 | 9.205.859 | 7.992.781 | 7.286.725 | 7.062.522 | 7.689.219 |

Gastuak (aitortutako betebehar garbiak)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kapitulua | Izena | 2006 | 2007 | 2008 | 2009 | 2010 | 2011 | 2012 | 2013 | 2014 |
| 1 | Langile-gastuak | 2.861.899 | 2.975.019 | 3.242.892 | 3.414.827 | 3.383.223 | 3.347.917 | 3.360.493 | 3.357.749 | 3.236.305 |
| 2 | Ondasun arrunten eta zerbitzuen gastuak | 3.215.247 | 3.243.923 | 3.892.139 | 4.092.555 | 4.091.873 | 4.258.563 | 3.871.340 | 3.296.168 | 2.886.362 |
| 3 | Finantza-gastuak | 169.981 | 98.297 | 156.182 | 88.878 | 45.005 | 31.425 | 33.738 | 28.106 | 16.809 |
| 4 | Transferentzia arruntak | 431.081 | 440.560 | 484.128 | 521.728 | 598.881 | 573.524 | 580.167 | 525.429 | 520.879 |
| 6 | Inbertsio errealak | 1.528.308 | 1.272.849 | 3.749.713 | 3.380.990 | 1.693.868 | 850.510 | 104.435 | 260.819 | 7.529 |
| 7 | Kapital-transferentziak | 0 | 0 | 0 | 0 | 0 | 0 | 0 | 0 | 0 |
| 8 | Finantza-aktiboak | 0 | 0 | 0 | 0 | 2.040 | 0 | 0 | 0 | 0 |
| 9 | Finantza-pasiboak | 3.428.269 | 155.803 | 143.755 | 153.772 | 163.479 | 191.563 | 120.541 | 127.471 | 131.837 |
| Guztira | 11.634.785 | 8.186.451 | 11.668.809 | 11.652.750 | 9.978.369 | 9.253.502 | 8.070.714 | 7.595.742 | 6.799.721 |

Taulako datuetatik ondorioztatzen denez, 2009ra arte inbertsio-prozesu adierazgarri bat badago, kapital-transferentziekin eta inbertsioen besterentzearekin finantzatzen dena.

Krisi ekonomikoarekin bat, inbertsioek behera egin dute nabarmen, bai eta haiekin lotutako diru-sarreren kapituluek ere.

2014an, gastu maila apalenera iritsi da, eta 2010-2014 urteetan egindako doikuntzen ondorioz, aurrekontu-superabita eta aurrezki garbi eta diruzaintza-gerakin positiboak izatea lortu da.

Udalak aurrera eraman duen jardueraren bilakaera honako adierazle hauen alderaketatik ondorioztatzen da (ikus oroitidazkia) 2011tik 2014ra.

|  |  |  |  |
| --- | --- | --- | --- |
| Adierazlea | 2011 | 2014 | Aldea (%), 2014/2011 |
| Zorpetze ahalmena | % -10 | %12 | - |
| Inbertsio indizea | % 9 | % 0 | -100 |
| Gastu arrunta biztanleko | 762 € | 613 € | -20 |
| Tributu diru-sarrerak/biztanleko | 432 € | 426 € | -1 |

Ikus daitekeen bezala, 2011tik 2014ra ez da inbertsiorik egin eta gastu arruntek behera egin dute; aldi berean, eta tributu bidezko diru-sarrerei ia bere horretan eutsi zaie. Horrekin, zorpetze-ahalmena negatiboa izatetik positiboa izatera pasa da.

Horrenbestez, amaierako laburpen gisa, Antsoaingo Udalak bere finantza-egoera hobetu du, neurri handi batean 2014ko ekitaldiko inguruabar bereziei esker, bai diru-sarrerei, bai gastuei dagokienez; halere, finantza-orekari eustera bideratutako neurriak ere hartu ditu.

Beraz, epe ertainean bideragarritasun ekonomikoa bermatze aldera, beharrezkoa da Udalak jarraipena eman diezaiela gastuari eusteko eta diru-sarrerak handitzeko politikei, aurrezki garbiak positiboa izaten jarrai ezan eta diruzaintza-gerakina ere positiboa izan dadin.

IV.4. Aurrekontu-egonkortasuneko eta finantza-iraunkortasunaren helburuak betetzea.

Aurrekontu-egonkortasunaren printzipioa noraino bete den aztertu da, Nafarroako Gobernuak 2014ko maiatzean eta urrian horretarako eman dituen gidez baliatuta. Hurrengo taulan ematen dugu horren emaitza:

|  |  |
| --- | --- |
| Kontzeptua | Zenbatekoa |
| Aurrekontuko saldo ez-finantzarioa | 1.021.335 |
| Diru-sarreren bidezko doikuntzak | 271.344 |
| Interesen bidezko doikuntzak | -68 |
| Finantzatzeko ahalmena | 1.292.611  |

Antsoaingo Udalak bete egiten ditu bai finantza-egonkortasunaren baldintzak, bai gastuaren araua ere, zeren eta egoztekoa den gastua txikiagoa baita ezarritako muga baino (2013an, ehuneko 1,5 egin zuen gora). Halaber, finantza-iraunkortasunaren printzipioa betetzen du, zeren eta zorrak diru-sarrera arrunten ehuneko 15 egiten baitu; hori dela eta, ezarritako ehuneko 110etik behera dago.

Oro har, Udalak betetzen ditu legedia indardunean hornitzaileei ordainketak egiteko ezarritako epeak.

Fiskalizazioari buruzko iritzian eragin nahi gabe ere, Kontuen Ganbera honek nabarmendu nahi ditu krisi ekonomikoko egungo egoeraren arriskuen ondorioz dagoen egoera, ziurgabetasun horrek Udalaren kontu publikoen gainean dituen eragin finantzarioak eta aurrekontu-egonkortasunari buruzko arauetatik heldu diren aurrekontu-betebeharrak.

IV.5. Aurreko txostenetan Kontuen Ganberak emandako gomendioen betetzea.

Ganbera honen 2013ko ekitaldiko txostenari dagokionez, garrantzizko aholku hauek oraindik gauzatzeko daude, txosten honen VI. atalean berresten den bezala:

* *Hirigintza planeamendua Lurraldearen Antolamenduari eta Hirigintzari buruzko Foru Legearen zehaztapenen arabera egokitzeko prozesua burutzea.*
* *Udal-ondasunen inbentarioaren eguneratzea burutzea.*

V. Udalaren 2014ko kontu orokorraren laburpena

Ondoren, 2014ko kontabilitatearen egoera-orri bateratu (Udala gehi erakunde autonomoak) garrantzitsuenak azaltzen ditugu.

V.1. 2014ko aurrekontu bateratuaren betetzearen egoera-orria

Gastuak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako aurreikuspena | Aldak. | Behin betiko aurreikuspena | Aitortutako betebeharrak | Betetakoaren ehunekoa | Ordainketak | Ordainketak (%) | Ordaintzeko dagoena |
| 1. Langile-gastuak | 3.455.430  | -27.100 | 3.428.330  | 3.236.305  | 94 | 3.199.539 | 99 | 36.766 |
| 2. Ondasun arrunten eta zerbitzuen gastuak | 3.064.018  | 82.544  | 3.146.562  | 2.886.362  | 92 | 2.580.597 | 89 | 305.764 |
| 3. Gastu finantzarioak | 46.081  | 1.000  | 47.081  | 16.809  | 36 | 16.809 | 100 |   |
| 4. Transferentzia arruntak | 568.813  | 3.100  | 571.913  | 520.879  | 91 | 516.605 | 99 | 4.274 |
| 6. Inbertsio errealak | 29.000  | -1.262 | 27.738  | 7.529  | 27 | 6.043 | 80 | 1.486 |
| 7. Kapital-transferentziak | 0 | 0 | 0 | 0 | 0 | 0 | 0 | 0 |
| 8. Finantza-aktiboak | 111.646  |   | 111.646  | 0  |  0  |  0 |  0 | 0  |
| 9. Finantza-pasiboak | 131.980  |   | 131.980  | 131.837  | 100 | 131.837 | 100 |   |
| Guztira | 7.406.969  | 58.282  | 7.465.251  | 6.799.721  | 91 | 6.451.431  | 95 | 348.291  |

Diru-sarrerak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako aurreikuspena | Aldak. | Behin betiko aurreikuspena | Aitortutako eskubideak | Betetakoa (%) | Kobrantzak | Kobrantza (%) | Kobratzeko dagoena |
| 1. Zuzeneko zergak | 2.381.054  | 0  | 2.381.054  | 2.652.960  | 111 | 2.390.880,33  | 90 | 262.080  |
| 2. Zeharkako zergak | 17.000  | 0  | 17.000  | 21.617  | 127 | 5.192,79  | 24 | 16.425  |
| 3. Tasak eta bestelako diru-sarrerak | 1.813.646  | 58.282  | 1.871.929  | 1.960.240  | 105 | 1.851.832,98  | 94 | 108.407  |
| 4. Transferentzia arruntak | 3.078.067  | 0  | 3.078.067  | 3.040.941  | 99 | 2.996.947,70  | 99 | 43.993  |
| 5. Ondare bidezko diru-sarrerak | 47.202  | 0  | 47.202  | 13.461  | 28 | 10.464,28  | 78 | 2.996  |
| 6. Inbertsio errealak besterentzea | 70.000  | 0  | 70.000  | 0  | 0  | 0  | 0  | 0  |
| 7. Kapital-transferentziak | 0 | 0 | 0 | 0 | 0 | 0 | 0 | 0 |
| 8. Finantza-aktiboak | 0 | 0 | 0 | 0 | 0 | 0 | 0 | 0 |
| 9. Finantza-pasiboak | 0 | 0 | 0 | 0 | 0 | 0 | 0 | 0 |
| Guztira | 7.406.969  | 58.282  | 7.465.251  | 7.689.219  | 103 | 7.255.318  | 94 | 433.901 |

V.2. 2014ko aurrekontu bateratuaren emaitza

|  |  |  |
| --- | --- | --- |
| Kontzeptua | 2013ko ekitaldia | 2014ko ekitaldia |
| + Aitortutako eskubideak | 7.062.523 | 7.689.219 |
| - Aitortutako betebeharrak | 7.595.742 | 6.799.721 |
| Aurrekontu-emaitza | -533.219 | 889.498 |
| Doikuntzak |  |  |
| - Finantzaketaren desbideratze positiboak | 8.023,38 | 0 |
| + Finantzaketaren desbideratze negatiboak | 1.289 | 0 |
| + Diruzaintza-gerakinarekin gehikuntza bidez finantzatutako gastuak |   |   |
| + Ekitaldiko diruzaintza-gerakinarekin finantzatutako gastuak | 242.394 | 0 |
| Aurrekontu-emaitza doitua | -297.560 | 889.498 |

V.3. Diruzaintza-gerakinaren egoera-orria 2014ko abenduaren 31n

|  |  |  |
| --- | --- | --- |
| Kontzeptua | 2013ko ekitaldia | 2014ko ekitaldia |
| (+) Kobratzeko dauden eskubideak | 946.038 | 544.771 |
| (+) Diru-sarrerak: Aurtengo ekitaldia | 444.928 | 470.382 |
| (+) Diru-sarrerak: Itxitako ekitaldiak | 1.632.379 | 937.412 |
| (+) Aurrekontuz kanpoko diru-sarrerak | 62.005 | 3.589 |
| (-) Bilketa zaileko eskubideak | 1.191.514 | 866.612 |
| (-) Aplikatzeko dauden diru-sarrerak | 1.761 |  0 |
| (-) Ordaintzeko dauden betebeharrak | 1.387.487 | 54 |
| (+) Gastuen aurrekontua: Aurtengo ekitaldia | 372.488 | 348.291 |
| (+) Gastuen aurrekontua: Itxitako ekitaldiak | 16.136,20 | 16.778 |
|  (+) Diru-sarreren itzulketak | 1.727 | 37.721 |
|  (-) Aplikatzeko dauden gastuak | 274,03 | 386 |
| (+) Aurrekontuz kanpoko gastuak | 997.411 | 145.843 |
| (+) Diruzaintzako funts likidoak | 1.250.776 | 1.624.250 |
| (+) Finantzaketaren desbideratze metatu negatiboak | 0 | 0 |
| Diruzaintza-gerakina, guztira | 809.326 | 1.620.775 |
| Diruzaintza-gerakina, finantzaketa atxikia duten gastuak direla-eta | 109.476 | 109.476 |
| Baliabide atxikien diruzaintza-gerakina | 1.475.157 | 1.335.791 |
| Gastu orokorretarako diruzaintza-gerakina | -775.306 | 175.508 |

V.4. 2014ko abenduaren 31ko egoera-balantze bateratua

Aktiboa

|  |  |  |
| --- | --- | --- |
| Deskribapena | 2014 | 2013 |
| A | Ibilgetua | 21.850.677,87 | 23.149.723 |
| 1 | Ibilgetu materiala | 21.548.911,77 | 22.779.899 |
| 2 | Ibilgetu ez-materiala | 283.693,40 | 351.751 |
| 3 | Erabilera orokorrerako azpiegiturak eta ondasunak | 0,00 | 0 |
| 4 | Herri-ondasunak | 15.730,98 | 15.731 |
| 5 | Finantza-ibilgetua | 2.341,72 | 2.342 |
| C | Zirkulatzailea | 3.039.068 | 3.393.410 |
| 8 | Zordunak | 1.411.383 | 2.139.312 |
| 9 | Finantza-kontuak | 1.628.632 | 1.254.098 |
| 11 | Aplikatzeko dagoen emaitza (ekitaldiko galera) |  | 3.502.008 |
| Aktiboa, guztira | 24.889.746 | 30.045.141 |

Pasiboa

|  |  |  |
| --- | --- | --- |
| Deskribapena | 2014 | 2013 |
| A | Funts berekiak | 23.214.462 | 27.397.132 |
| 1 | Ondarea eta erreserbak | 13.556.131 | 17.738.800 |
| 2 | Ekitaldiko emaitza ekonomikoa (etekina) | 0,00 | 0 |
| 3 | Kapitaleko diru-laguntzak | 9.658.332 | 9.658.332 |
| C | Epe luzeko hartzekodunak | 1.126.650 | 1.258.487 |
| 4 | Jesapenak, maileguak eta fidantzak, jasotako gordailua | 1.126.650 | 1.258.487 |
| D | Epe laburreko hartzekodunak | 548.633 | 1.389.552 |
| 5 | Itxitako aurrekontuetako hartzekodunak eta aurrekontuz kanpokoak | 548.633 | 1.387.762 |
| 6 | Aplikatzeko dauden kontusailak eta aldizkatzearen ondoriozko doitzeak | 0 | 1.761 |
| Pasiboa, guztira | 24.889.746 | 30.045.171 |

V.5. Galeren eta irabazien kontu bateratua 2014an

Ekitaldiko emaitza arruntak

|  |  |
| --- | --- |
| Zor | Hartzeko |
|  | Deskribapena | 2014 | 2013 |  |  Deskribapena | 2014 | 2013 |
| 3 | Hasierako izakinak | 0 | 0 | 3 | Bukaerako erosketak | 0 | 0 |
| 39 | Izakinen balio-galtzeen hornidura | 0 | 0 | 39 | Izakinen balio-galtzeen hornidura | 0 | 0 |
| 60 | Erosketak | 0 | 0 | 70 | Salmentak | 1.469.090 | 1.316.553 |
| 61 | Langile-gastuak | 3.236.685 | 3.359.769 | 71 | Ondasunaren eta enpresaren errenta | 476.660 | 328.695 |
| 62 | Finantza-gastuak | 16.809 | 28.106 | 72 | Produkzioari eta inportazioari lotutako tributuak | 1.792.362 | 1.764.166 |
| 63 | Tributuak | 12.918 | 12.782 | 73 | Errentaren gaineko zerga arruntak | 489.122 | 489.064 |
| 64 | Lanak, zuzkidurak eta kanpoko zerbitzuak | 2.873.064 | 3.281.365 |  |   |   |   |
| 65 | Gizarte prestazioak | 0 | 0 | 75 | Ustiapenerako diru-laguntzak | 0 | 0 |
| 66 | Ustiapenerako diru-laguntzak | 0 | 0 | 76 | Transferentzia arruntak | 3.040.941 | 2.923.763 |
| 67 | Transferentzia arruntak | 520.879 | 525.429 | 77 | Kapitalaren gaineko zergak | 393.094 | 210.533 |
| 68 | Kapital-transferentziak | 0,00 | 0 | 78 | Bestelako diru-sarrerak | 27.950 | 20.149 |
| 69 | Amortizaziorako eta hornikuntzarako zuzkidurak | 1.306.574 | 2.733.114 | 79 | Beren helbururako aplikatutako hornikuntzak | 0 | 0 |
| 800 | Ekitaldiko emaitza arrunta (saldo hartzekoduna) | 0 | 0 |  | Ekitaldiko emaitza arrunta (saldo zorduna) | 277.710 | 2.887.643 |
|  Guztira | 7.966.929 | 9.940.565 |  | 7.966.929 | 9.940.565 |

Ekitaldiko emaitzak

|  |  |  |  |  |  |  |  |
| --- | --- | --- | --- | --- | --- | --- | --- |
|  | Deskribapena | 2014 | 2013 |  | Deskribapena | 2014 | 2013 |
| 80 | Ekitaldiko emaitza arrunta (saldo zorduna) | 277.710 | 2.887.643 | 80 | Ekitaldiko emaitza arruntak (saldo hartzekoduna) | 0 | 0 |
| 82 | Ezohiko emaitzak (saldo zorduna) | 0,00 | 0 | 82 | Ezohiko emaitzak (saldo hartzekoduna) | 0 | 0 |
| 83 | Balore-zorroaren emaitzak (saldo zorduna) | 0,00 | 0 | 83 | Balore-zorroaren emaitzak (saldo hartzekoduna) | 0 | 0 |
| 84 | Itxitako aurrekontuetako eskubide eta betebeharren aldaketa (saldo zorduna) | 402.952 | 11.325 | 84 | Itxitako aurrekontuetako eskubide eta betebeharren aldaketa (saldo hartzekoduna) | 0 | 0 |
| 89 | Etekin garbia, guztira (saldo hartzekoduna) | 0,00 | 0 | 89 | Galera garbia, guztira (saldo zorduna) | 680.662 | 2.898.967 |
|   | Guztira | 680.662 | 2.898.967 |  | Guztira | 680.662 | 2.898.967 |

VI. Udalari eta haren menpeko enteei buruzko iruzkinak, ondorioak eta gomendioak

Ondotik, kudeaketaren arlo aipagarrien arabera sailkaturik, Ganberaren iritziz Udalak bere antolamendu-sistemak, prozedurak, kontabilitatea eta barne kontrola hobetzeko hartu beharko lituzkeen neurriei buruzko iruzkin eta gomendio nagusiak emanen ditugu.

VI.1. Alderdi orokorrak

* Udalak 2014ko azaroaren 27ko Osoko Bilkuran eman zion onespena 2014ko aurrekontuari. Behin betiko onespena, berriz, 2014ko urtarrilaren 24an eman zion.
* Kontu-hartzailetzak 1995ean inbentario bat egin zuen, eta 2007an berrikusi zen, ibilgetu materialaren, ibilgetu ez-materialaren eta herri-lurren kontabilitate-kontuekin alderatuz. Gero, udal zerbitzu batzuen kostuak aztertzearen karietara, urtero gaurkotzen joan da 2014ra arte: kontuetan gertatutako balio-galerak kontabilizatu dira eta altak ere sartu dira, baina formalki onesteko zain dago.
* Udalak bere ibilgetuko elementuen prezioaren beherapena kontabilitatean jasotzen du. Oroitidazkiak zerbitzuen kostuari eta kostu horren finantzaketari buruzko analisi bat badauka.
* Ez da aurkitu nabarmentzeko moduko zenbatekoa duen 2014ko fakturarik, 2015eko aurrekontuari egotzi zaionik.
* Udalak 2014an hornitzaileei ordaintzeko erabili duen epeari buruzko azterketa eginik, ondorioztatzen da ezen, aztertutako laginari erreparatuta, arau indardunetan ezarritakoa betetzen ari dela, oro har.
* Udala zenbait prozedura judizialetan sartuta zegoen. Horien artean, nabarmentzekoa da arkitekto batek aurkeztutako erreklamazioa, atzemandako eraikuntza-akatsak konpontzeko obren ordezko betearazpenaren eta sortutako kalte-galeren ondoriozko gastuen likidazioarenaurkakoa (0,4 milioi euro dira); 2008koak dira biak. Prozedura horiek 2014an amaitu dira, epaiak eman baitira: kasu batean Udalaren alde eta beste batean aurka, forma-akatsak tarteko. Azken kasu horretan, prozesua eragin zuten arrazoiek preskribitu ez dutenez, berriz abiatu da prozedura.
* Udalaren epe luzeko zorraren amortizazio-egutegia, 2014ko abenduaren 31n, honako taulan azaltzen duguna da:

|  |  |  |  |
| --- | --- | --- | --- |
| Ekitaldia | Amortizazioa | Ehunekoa | Ehuneko metatua |
| 2015 | 132.372,25 | 12 | 12 |
| 2016 | 120.763,72 | 10 | 22 |
| 2017 | 109.164,76 | 10 | 32 |
| 2018 | 110.196,74 | 10 | 42 |
| 2019-2024 | 654.152,60 | 58 | 100 |
| Guztira | 1.126.650 | 100 |   |

*Gomendatzen dugu udal-ondasunen inbentarioaren eguneratze-prozesua burutzea, eguneratze eta kontabilitate-jarraipen etengabekoak bideratuko dituzten prozedurak diseinatuta.*

VI.2. Langileak

Langileen gastua 3,27 milioi eurokoa da; hau da, 2014an sortutako gastu guztien ehuneko 48.

2013ko ekitaldiari dagokionez, kapitulu hori % 3,61 jaitsi da, honako xehetasunen arabera:

|  |  |  |
| --- | --- | --- |
|   | Aitortutako betebeharrak | Ehunekoa |
|   | 2013 | 2014 | Aldea |
| Goi-karguak | 119.186 |  112.798  | -5,36 |
| Kabineteko behin-behineko langileak | 10.236 |  30.733  | 200,24 |
| Funtzionarioak | 1.436.227 |  1.384.576  | -3,60 |
| Lan-kontratudun finkoak | 199.573 | 203.876 | 2,16 |
| Aldi baterako lan-kontratudunak | 518.438 | 489.853 | -5,5 |
| Bestelako langileak | 41.428 |  29.558  | -28,65 |
| Gizarte-zamak | 1.032.660 |  984.913  | -4,62 |
| 1. kapitulua, guztira | 3.357.748 |  3.236.305  | -3,61 |

2014ko ekitaldian, plantilla organikoa onetsi zen, 65 lanposturekin. Guztira, 19 lanpostu hutsik daude eta horietatik 13 aldi baterako beteta daude. Hona horri buruzko taulak:

|  |  |  |  |  |  |  |
| --- | --- | --- | --- | --- | --- | --- |
| Zenbat | Lanpostuak | Aktiboa | Erreserbako lanpostu hutsak | Lanpostu hutsak | Betetako erreserbako lanpostuak | Betetako lanpostu hutsak. |
| Funtzionarioak | 54 | 36 | 4 | 14 | 1 | 13 |
| Lan-kontratupekoak | 9 | 8 | - | 1 | - | - |
| Behin-behinekoa | 2 | 2 | - | - | - | - |

2013ko abenduaren 31n, 70 lagunek lan egiten dute Udalean eta haren erakunde Autonomoetan, eta era honetara banatuta zeuden:

|  |  |  |  |
| --- | --- | --- | --- |
| Langileak | Udala | Gazte-Berriak Patronatua | Guztira |
| Funtzionarioak | 36 | 1 | 37 |
| Lan-kontratudun finkoak | 8 |  | 8 |
| Aldi baterako lan-kontratudunak | 23 | 2 | 25 |
| Guztira | 67 | 3 | 70 |

Aldi baterako langileak, funtsean, gaixotasunengatiko bajak, lanaldi-murrizketak, lanpostu hutsak eta abar betetzeko kontratatutakoak dira.

2013ko ekitaldiarekin alderatuta, pertsona bat gutxiago dago.

Udalaren berariazko langileak honako arloei daude atxikiak:

|  |  |
| --- | --- |
| Arloak | Kopurua |
| Administrazio orokorra | 4 |
| Administrazio finantzarioa | 4 |
| Zerga-administrazioa | 2 |
| Polizia | 17 |
| Haur Eskola | 15 |
| Ikastetxe publikoa | 3 |
| Euskara zerbitzua | 1 |
| Parkeak eta lorategiak | 5 |
| Mantentze-lanetako langileak | 6 |
| Berdintasuna | 1 |
| Hirigintza  | 1 |
| Kirol instalazioak | 8 |
| Guztira | 67 |

Hau da, udaltzaingo-zerbitzuaren eta haur eskolaren artean langile guztien ehuneko 48 egiten dute.

Udalak honako araua onetsi zuen: “Antsoaingo Udalaren eta bere Patronaturen zerbitzuko langile funtzionarioen lan-baldintzei buruzko erabakia, 2009-2012 urteetarako”. Ganbera honek Udalari buruzko txostenetan behin eta berriz adierazi duen bezala eta Udaleko kontu-hartzaileak oroitidazkietan azaldu duen bezala, hitzarmen honen 10. artikuluan arautzen den jaiegunetarako lanaren ordain ekonomikoa –funtsean udaltzaingoari eta kirol-instalazioetako langileei aplika dakiokeena– Nafarroako Administrazio Publikoen Zerbitzuko Langileen Estatutuan eta gainontzeko ordenamendu juridikoan aurreikusitakoa baino handiagoa da, bereziki jaiegun ez diren egunetako lanaldien zati bat jaiegun gisa hartzen baitu.

Langile-gastuen lagin bat aztertuta, honako ondorioak atera ditugu: oro har, langile-gastuak behar bezala kontabilizatuta daude; ordaindu diren lansariak betetako lanposturako erabakitakoak dira; ordainsari horiek 2014an izoztu dira, eta egindako atxikipenak zuzenak dira.

Hona gure gomendioak:

* *Plantilla organikoan sartuta dauden lanpostuak arrazoizkotasunez bete diren aztertzeko prozesua osatzea, hura benetako premietara egokitzen dela egiaztatu ahal izateko.*
* *Udalaren lan-baldintzei buruzko akordioko 10. artikulua Nafarroako Administrazio Publikoen Zerbitzuko Langileen Estatutuan nahiz gainerako ordenamendu juridikoan ezarritakora egokitzea, batez ere jaieguntzat hartzen denari dagokienez.*

VI.3. Ondasun arruntetako eta zerbitzuetako gastuak

Ondasun arruntetan eta zerbitzuetan egindako gastuek 2,89 milioi euro egin dute 2014ko ekitaldian; guztira, ekitaldiko gastuen ehuneko 42 eta eragiketa arrunten gastuen ehuneko 43 egiten dute.

2013. urtearekin alderatuta, ehuneko 12 egin du behera; horrek 409.806 euroko zenbatekoa egiten du. Horren azalpena da, nagusiki, beste enpresa batzuek egindako lanengatiko gastua gutxitu dela (119.261 euro) eta hornidura-gastuak ere gutxitu direla (176.700), zeren eta arazo bat baitzegoen kirol instalazioetako gas-horniduren fakturazio akastunarekin, eta hura zuzendu egin baita (ikus oroitidazkiko iruzkina).

Kapitulu honi egotzitako kontratazio-espediente hauek berrikusi dira (zenbatekoak BEZik gabe daude):

|  |  |  |  |  |  |  |
| --- | --- | --- | --- | --- | --- | --- |
| Deskribapena | Kontratu mota | Esleipen prozedura  | Lizitazioaren zenbatekoa  | Eskaintzak egin dituztenak | Esleipenaren zenbatekoa | 2014an betetakoa |
| Musika Eskolaren Zerbitzua | Laguntza | Irekia, Europan publizitatea eginda / eskaintza onena | 235.000 | 2 | 232.000 | 77.320\* |
| Euskaraz egindako jarduerak | Laguntza | Irekia | 11.650 | 1 | 10.400 | 3.467\*\* |
| Ikastetxea garbitzeko zerbitzua | Laguntza | Irekia, Europan publizitatea eginda / eskaintza onena | 84.000 | 6 | 75.806 | 0\*\*\* |

\* Kontratua 2014-09-01ean hasi zen; hori dela eta, 4 hilabete bete dira 2014ko ekitaldian.

\*\* Kontratua 2014-09-01ean hasi zen; hori dela eta, 4 hilabete bete dira 2014ko ekitaldian.

\*\*\* Kontratua 2015-03-16an hasi zen.

Espediente horiei eta kapitulu honetan erregistratutako gastuen lagin bati buruz egindako azterketaren bitartez egiaztatu da behar diren fakturekin justifikatuta daudela, zuzen kontabilizatu direla eta, oro har, aplikatzekoa den araudia errespetatu dela.

VI.4. Transferentzia arrunten ondoriozko gastuak

Izaera hori duten gastuek 0,521 milioitan egin dute gora. 2014an sortutako gastu guztien ehuneko 8 eta gastu arrunten ehuneko 8 egiten dute. Hona haiei buruzko xehetasunak:

|  |  |  |
| --- | --- | --- |
|   | Aitortutako betebeharrak | Aldea (%), |
|   | 2013 | 2014 | 2014/2013 |
| Udalei | 0 | 0 | 0 |
| Zerbitzu administratiboen batasunei  | 2.638 | 1.890 | -28 |
| Mankomunitateei  | 399.338 | 401.086 | 0,4 |
| Familiei  | 25.005 | 30.098 | 20 |
| Irabazi-asmorik gabeko erakundeei | 93.031 | 82.794 | -11 |
| Beste transferentzia batzuk | 5.416 | 5.013 | -7 |
| Transferentzia arruntak | 525.428 | 520.879 | -0,8 |

2013arekin alderatuz gero, gastu horiek ehuneko 0,8 jaitsi dira.

2014an emandako diru-laguntza nagusiak mankomunatutako zerbitzuak finantzatzekoak izan ziren; izan ere, zerbitzu horietara bideratu da kapitulu honetako gastu guztien ehuneko 77.

2008tik, Udalak ordenantza orokor bat dauka honako xedeetarako ematen diren diru-laguntzei buruz: kultura, hezkuntza, kirola, gazteria, laguntza, laguntza humanitarioa eta arlo soziala. Halaber, 2014an, zenbait deialdi publiko egin dira kultura eta lankidetza arloetako jarduerak egiteko. Gainera, beste diru-laguntza batzuk ere badaude, zuzenean ematen direnak (ikastetxea, parrokiako Caritas, Gutxitu Fisikoen Elkartea eta taxi-bonoa, Errege-kabalgata, Olentzero, Erraldoien eta Kilikien Konpartsa).

Egindako azterketatik ondorioztatzen da gastu horien kudeaketa egokia izan dela, oro har.

VI.5. Inbertsioak

2014rako behin betiko inbertsio-aurrekontuan aurreikusitako inbertsioen –27.738 euro– ehuneko 27 gauzatu dira –7.529 euro–.

2013rekin alderatuta, inbertsioek ehuneko 97 –hau da, 244.724 euro– egin dute behera. Inbertsioetan egindako gastuak beheranzko joerari eusten dio azken ekitaldietan, gastuetan aurrezteko neurrien ondorioz.

Honakoak izan dira 2014an egindako inbertsioetako gastu nagusiak:

|  |  |
| --- | --- |
| Inbertsioa | Zenbatekoa |
| Kirol instalazioetarako makineria | 958 |
| Haur eskolarako lokalak | 1.516 |
| Musika eskolarako ekipamendua | 2.956 |
| Mantentze-lanerako makineria | 1.487 |

Adierazi beharra dago espediente gehienak prozedura negoziatuaz izapidetu direla, Europar Batasunean publizitaterik egin gabe, Kontratu Publikoei buruzko ekainaren 9ko 6/2006 Foru Legeko 73.4.e) artikuluan aurreikusitako izapideak direla eta.

VI.6. Aurrekontuko diru-sarrerak

2014ko ekitaldian aitortutako eskubideak 7,69 milioikoak izan dira; ehuneko 100 eragiketa arruntengatiko diru-sarrerei dagozkie. Diru-sarreren aurrekontuaren gauzatze-maila ehuneko 103koa izan da.

Diru-sarrera arrunten artean tributuen bidezko diru-sarrerak (4,63 milioi eurokoak) eta transferentzia arruntak (3,04 milioi eurokoak) nabarmentzen dira.

Udalak ez du nabarmentzeko moduko diru-sarrerarik jaso 2014ko hirigintza-eragiketen ondorioz.

2013. urtearen aldean, aitortutako betebeharrek ehuneko 9 egin dute gora. Hona xehakatzea:

|  |  |  |
| --- | --- | --- |
| Diru-sarreren kapituluak | Aitortutako eskubide garbiak | Aldea (%) |
| 2013 | 2014 | 2013/2014 |
| 1. Zuzeneko zergak | 2.436.359 | 2.652.960  | 9 |
| 2. Zeharkako zergak | 27.403 | 21.617  | -21 |
| 3. Tasak, prezio publikoak eta beste diru-sarrera batzuk | 1.652.329 | 1.960.240  | 19 |
| 4. Transferentzia arruntak | 2.923.763 | 3.040.941  | 4 |
| 5. Ondare bidezko diru-sarrerak | 13.068 | 13.461  | 3 |
| Diru-sarrera arruntak (1. kapitulutik 5.era) | 7.052.923 | 7.689.219  | 9 |
| 6. Inbertsioen besterentzea | - | 0 |   |
| 7. Kapital-transferentziak | 9600 | 0 |  |
| Kapital bidezko diru-sarrerak (6. eta 7. kapituluak) | 9600 | 0 |   |
| 8. Finantza-aktiboak | - | - | - |
| 9. Finantza-pasiboak | - | - | - |
| Finantza-eragiketen diru-sarrerak (8 eta 9) | - | - | - |
| Diru-sarrerak, guztira | 7.062.523 | 7.689.219 | 9 |

3. kapituluaren barruan, nabarmentzekoa da kirol instalazioetako erabiltzaileen kuoten bidezko diru-sarrerek ehuneko 14 egin dutela gora 2013koekin alderatuta, abonatuen alta gehiago izan direlako eta abonuen prezioak gorantz gaurkotu direlako. Abenduaren 31n, 4.129 bazkide zeuden izena emanda instalazioetan; aurreko ekitaldian, berriz, 3.992 bazkide zeuden izena emanda.

Ondorengo taulan udal-zerga bakoitzak aitortutako eskubideen bilakaera erakusten da:

|  |  |  |
| --- | --- | --- |
| Diru-sarreren kapituluak | Aitortutako eskubideak | Aldearen ehunekoa |
| 2013 | 2014 | 2013/2014 |
| Lurraren gaineko kontribuzioa | 1.502.969 | 1.540.975 | 3 |
| Ibilgailuak | 489.064 | 489.122 | 0 |
| Lurren balio-gehikuntza | 210.533 | 393.094 | 87 |
| Jarduera ekonomikoen gaineko zerga | 233.794 | 229.770 | -2 |
| EIOZa | 27.403 | 21.617 | -21 |
| Guztira | 2.463.763 | 2.674.578 | 9 |

Alde garrantzitsuenak lurren balio-gehikuntzaren gaineko zergan gertatzen dira, ehuneko 87 egin baitute gora, zenbait urtez behera egiten joan ondoren. Plusbalioen 166 espediente izapidetu dira; aurreko ekitaldian, berriz, 145 izan ziren.

EIOZean, 2006an kobratutako 69.893 euro itzuli dira, epai baten ondorioz. Aurreko egitate hori kontuan hartu gabe, urteko diru-bilketa erreala aurreko urtekoa baino handiagoa da.

Balorazio-ponentziaren azken eguneratzea 2011. urtean egin zen.

Udalak aplikatutako tasak Toki Ogasunei buruzko 2/95 Foru Legeak jasotzen duen sortako tarte ertain/altuan kokatzen dira, hurrengo taulan ikus daitekeen bezala:

|  |  |  |
| --- | --- | --- |
| Tributua | Udala | 2/95 Foru Legea |
| Lurraren kontribuzioa | 0,21 | 0,10 - 0,50 |
| Jarduera ekonomikoen gaineko zerga | 1,4 | 1 - 1,4 |
| Lurren balio-gehikuntza |  |  |
| Gaurkotzearen koefizientea | 2,8 eta 3,4 bitarte | 2,1 - 3,6 bitartean |
| Zerga-tasa | 12,28 | 8tik 20ra |
| Eraikuntza, instalazioak eta obrak | 5 | 2 – 5 |

Tasa horiek, izoztu egin dira 2013. urtearekin alderatuta, kontribuzioaren kasuan izan ezik.

Diru-sarreren aurrekontu bateratuko kontusailen lagin baten gainean azterketa egin ondoren, oro har egoki izapidetu eta kontabilizatu direla egiaztatu dugu.

VI.7. Hirigintza

Antsoaingo Udalak bere baliabideekin betetzen ditu hirigintzako zereginak.

Antsoaingo Udalaren Antolamendu Plana 1997an onetsi zen, eta ia erabat garatuta dago.

Lurraldearen Antolamenduari eta Hirigintzari buruzko 35/2002 Foru Legeak hiru urteko epea ezarri zuen –2006ko apirilera bitartekoa– indarrean zeuden planeamenduak homologatzeko eta moldatzeko. 2009an, Udala bere plana aztertzen hasi zen. 2012an, Udalaren Osoko Bilkurak udal plan berria eta dagokion ingurumen-eraginaren azterlana hasiera batez onetsi ditu, eta bi hilabetez jarri ditu jendaurrean. 2013ko irailaren 25ean, Udalbatzako Osoko Bilkurak Antsoaingo Udal Plan Orokorra onetsi zuen, eta hasierako onespenaren ondoren aurkeztutako alegazioak ebatzi zituen. Ondoren, espediente osoa Sustapen Departamentuari igorri zitzaion, behin betiko onets zezan.

Udalak ez du Lurzoruaren Udal Ondareari dagokion berariazko inbentario eta erregistrorik, nahiz eta Lurzoruaren Udal Ondaretik datozen baliabide atxikien jarraipena egiten duen.

1994tik 2014ra, Udalak, ondarearen besterentzetik eta hirigintza-aprobetxamenduetatik, 17,25 milioi hartu dituela, eta 1,34 milioiko zenbatekoa egiten duten inbertsio berrien finantzaketa aplikatzeko dagoela.

Hona gure gomendioak:

* *Hirigintza-plangintza Lurraldearen Antolamenduari eta Hirigintzari buruzko Foru Legearen zehaztapenetara moldatzeko prozesua onestea.*
* *Udalaren lurzoru-ondarearen inbentarioa eta erregistroa sortzea, kontuan izanda gainerako ondasunetatik bereizita kudeatu behar dela, eta indarrean dagoen legedian jasotako helburuei lotuta dagoela.*

Txosten hau eman da araudi indardunak ezarritako izapideak bete ondoren, Jesús Muruzabal Lerga auditore jaunak proposatuta, bera izan baita lan honen arduraduna.

Iruñean, 2016ko otsailaren 3an

Lehendakaria, Helio Robleda Cabezas

ERANSKINA. Udalaren 2014ko kontu orokorraren oroitidazkia